Γκασιάν ντε Κουρτί ντε Σαντράς

Ο Γκασιάν ντε Κουρτί ντε Σαντράς (γαλλικά: Gatien de Courtilz de Sandras) (1644, Μονταρζί - 8 Μαΐου 1712, Παρίσι) Στα ελληνικά αναφέρεται και ως Γκατιάν ντε Κουρτίλ ντε Σαντράήταν Γάλλος μυθιστοριογράφος και συγγραφέας μυθιστορηματικών  απομνημονευμάτων.

Είναι γνωστός για τη δημιουργία του χαρακτήρα του Ντ'Αρτανιάν, που ενέπνευσε την τριλογία Μυθιστορήματα του ντ’ Αρτανιάν του Αλεξάνδρου Δουμά. Εγκυκλοπαίδεια Μπριτάννικα, τομ. 36 , σελ.7

 Βιογραφικά στοιχεία 
Υπήρξε πολυγραφότατος, το έργο του περιλαμβάνει διηγήματα, επιστολές, μύθους και ιστορίες ερωτικών σχέσεων. Έγραψε επίσης ιστορικά και πολιτικά έργα, βιογραφίες και ημι-φανταστικά «απομνημονεύματα» ιστορικών προσώπων από το πρόσφατο παρελθόν, στο πρώτο πρόσωπο. Στους προλόγους συχνά αναφέρει ότι τα έργα συντάχθηκαν από έγγραφα που βρέθηκαν μετά το θάνατο του ήρωα.

Τα απομνημονεύματα-μυθιστορήματά του (Mémoires de MLCDR, 1688, Mémoires de M. d'Artagnan, 1700 και Mémoires de M. de B. 1711) περιγράφουν τον κοινωνικό και πολιτικό κόσμο του Ρισελιέ και του Μαζαρίνου με ρεαλισμό (κυριαρχούν κατάσκοποι, απαγωγές, πολιτικές μηχανορραφίες) και ήταν σημαντικοί πρόδρομοι τόσο για τα γαλλικά πικαρέσκο μυθιστορήματα όσο και για τα ιστορικά μυθιστορήματα του 18ου αιώνα.

Ο Κουρτί ντε Σαντράς είναι πλέον γνωστός σήμερα για τα ημι-φανταστικά απομνημονεύματα του διάσημου σωματοφύλακα Ντ'Αρτανιάν που δημοσιεύθηκαν το 1700 (27 χρόνια μετά το θάνατο του Ντ'Αρτανιάν) και στα οποία βασίστηκε ο Αλεξάνδρος Δουμάς για τα έργα του Οι Τρεις Σωματοφύλακες (1844), Είκοσι χρόνια μετά (1845) και Ο υποκόμης της Βραζελόνης ή Δέκα χρόνια μετά (1848). 

Ο Κουρτί ντε Σαντράς αρχικά υπηρέτησε στο σώμα των Σωματοφυλάκων του βασιλιά. Από το 1680 στράφηκε στη συγγραφή και έμεινε αρκετό διάστημα στις Κάτω Χώρες, όπου κυρίως εξέδωσε τα βιβλία του. Εκεί, το 1686, ήταν ο πρώτος συντάκτης του Ιστορικού και Πολιτικού Ερμή (Mercure historique et politique) μηνιαίο περιοδικό που εκδίδονταν (1686-1782) στη Χάγη με ειδήσεις από τη Γαλλία και διάφορες χώρες της Ευρώπης. 

Στη Γαλλία, φυλακίστηκε αρκετές φορές στη Βαστίλη όπου ένας πρώην σύντροφος του Ντ'Αρτανιάν ήταν φύλακας και ήταν πιθανό από αυτήν την πηγή να έμαθε τις λεπτομέρειες της ζωής του ήρωα των μυθιστορημάτων του.

 Συγγραφικό έργο 
Μερικά από τα πιο σημαντικά έργα του:

 Les Intrigues amoureuses de la Cour de France, 1684 (Οι ερωτικές ίντριγκες της αυλής της Γαλλίας)
 La France devenue italienne, Χάγη, P. Bernard, 1685.(Η Γαλλία έγινε ιταλική)
 Mémoires de M.L.C.D.R. (le comte de Rochefort), Κολωνία, Pierre Marteau, 1688 (Τα απομνημονεύματα του MLCDR, κόμη του Ροσφόρ)
 Histoire de la guerre de Hollande (1672-1677), Χάγη, 1689 (Ιστορία του Ολλανδικού Πολέμου)
 La vie de Jean-Baptiste Colbert Ministre d'état sous Louys XIV Roy de France, Κολωνία, 1695 (Η ζωή του Ζαν-Μπατίστ Κολμπέρ υπουργού κράτους υπό τον Λουδοβίκο ΙΔ΄)
 Le grand Alcandre frustré, ou les derniers efforts de l'amour et de la vertu, Κολωνία, Pierre Marteau, 1696 (Ο απογοητευμένος Αλκανέρ, ή οι τελευταίες προσπάθειες έρωτα και αρετής)
 Mémoires de M. d'Artagnan, Κολωνία, P. Marteau, 1700 (Τα απομνημονεύματα του κυρίου ντ'Αρτανιάν)
 Mémoires de M. de B., 1711 (Τα απομνημονεύματα του Μ.Β.)
 Le Prince infortuné, ou l'Histoire du chevalier de Rohan, 1713 (Ο άτυχος Πρίγκιπας, ή η Ιστορία του Ιππότη του Ροάν)
 Mémoires de madame la marquise de Fresne, Άμστερνταμ, 1722 (Τα απομνημονεύματα της μαρκησίας ντε Φρεν)

 Παραπομπές 

Κατηγορία:Γάλλοι συγγραφείς
Κατηγορία:Γάλλοι απομνημονευματογράφοι